b'\n_START_ARTICLE_\nNe\xc4\x8dujam\n_START_SECTION_\nGeografija\n_START_PARAGRAPH_\nNe\xc4\x8dujam je zaliv, ki le\xc5\xbei na severovzhodni obali otoka. Okoli zaliva se je razvilo naselje. Novej\xc5\xa1i del naselja je postal sredi\xc5\xa1\xc4\x8de oto\xc5\xa1kega turizma. Poleg apartmajskega naselja so tu \xc5\xa1e po\xc4\x8ditni\xc5\xa1ke hi\xc5\xa1e in letovi\xc5\xa1ki domovi._NEWLINE_Ne\xc4\x8dujam je ve\xc4\x8dji razvejan zaliv s petimi manj\xc5\xa1imi slikovitimi zaliv\xc4\x8dki (Pi\xc5\xa1kera, Maslinica, Podkamenica, \xc5\xa0umpljevina in Tiha). V zaliv\xc4\x8dkih so manj\xc5\xa1e pla\xc5\xbee, ki so dobro za\xc5\xa1\xc4\x8ditene pred vetrovi. Privez plovil je mo\xc5\xbeen na  dveh pomolih. Sidranje je mo\xc5\xbeno v vseh petih zaliv\xc4\x8dkih.\n_START_SECTION_\nZgodovina\n_START_PARAGRAPH_\nV starih zapisih se omenja, da so bile v srednjem veku v Ne\xc4\x8dujmu soline. Na koncu vzhodnega zaliva so vidni ostanki rimskega zidu in ru\xc5\xa1evine gotske cerkve iz 15. stoletja.\n_START_SECTION_\nZanimivost\n_START_PARAGRAPH_\nPri cerkvi stoji kamnita hi\xc5\xa1a, v kateri je prebival hrva\xc5\xa1ki humanist in pesnik Marko Maruli\xc4\x87. Danes je v hi\xc5\xa1i urejena memorialna zbirka, posve\xc4\x8dena njegovemu \xc5\xbeivljenju in delu.'